Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: 66/1997. (XII. 29.) AB határozatban kifejtettek szerint
Paragraph Index: 91

c) Lényegében ugyanez a helyzet akkor is, ha az Országgyûlés a hozzá visszaküldött törvényt megfontolva, azt bizonyos változásokkal szavazza meg. Ekkor a köztársasági elnök a (2) bekezdés szerinti jogkör gyakorlása keretében a visszaküldési joggal ismételten nem élhet, és — általános szabályként — most már a (4) bekezdés alapján alkotmányossági kifogásokkal sem állhat elõ. A fenti három esetben tehát az ún. politikai vétó és az ún. alkotmányossági vétó egymást kölcsönösen kizárják, és az államfõ választása szerint csak az egyikkel lehet élni. Mindhárom változat tehát az államfõ aláírási és kihirdetési kötelezettségével jár. Mindez világosan kiolvasható a 26. § nyelvtani értelmezésébõl, és ennyiben a határozat 3. pontja helyes, de nem teljeskörû, mivel nem számol az alábbi esettel:

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes